Diari Oficial de la Generalitat Valenciana


Sumari del DOGV 9993, del 26-11-2024 (2024/11379)

RESOLUCIÓ de 13 de novembre de 2024, per la qual es convoquen les proves selectives de promoció interna per a l’accés al grup A, subgrup A2, sector administració especial, escala tècnica mitjana de biblioteca, denominació tècnic o tècnica de biblioteca, amb destinació en el Servei de Biblioteca, referència 24/334037.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9993

Data del DOGV
:   26-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11833

CVE
:   OQIK-P-3250-15099

Data del document
:   13-11-2024

Organisme emissor
:   Universitat Miguel Hernández d'Elx

Tipus de document
:   Resolució

Amb la finalitat d’atendre les necessitats de personal tècnic, de gestió i d’administració i serveis d’aquesta universitat, encarregada del servei públic de l’educació superior, d’acord amb les competències que li atribueixen l’article 3.2 de la Llei orgànica 2/2023, de 22 de març, del sistema universitari, en relació amb l’article 91 d’aquesta, així com els Estatuts de la Universitat Miguel Hernández d’Elx, modificats pel Decret 105/2012, de 29 de juny, del Consell;

D’acord amb el que disposen l’article 135 i concordants de la Llei 4/2021, de 16 d’abril, de la funció pública valenciana;

Vist el II Pla d’igualtat 2022-2026 de la Universitat Miguel Hernández d’Elx, aprovat pel Consell de Govern amb data de 20 de juliol de 2022, es fa constar que la distribució percentual de personal en l’escala tècnica mitjana de biblioteca és de 0 % homes i 100 % dones.

De conformitat amb l’acord adoptat en el Consell de Govern d’aquesta universitat, en la sessió amb data de 26 de març de 2018, pel qual s’aprova la modificació del procés i barem que han de regir les convocatòries de promoció interna del personal d’administració i serveis de la Universitat Miguel Hernández d’Elx;

Vist l’Acord del Consell de Govern amb data de 26 de juny de 2024, aquest rectorat convoca les proves selectives de promoció interna, per a cobrir una plaça amb el número de lloc F55426 de la relació de llocs de treball d’aquesta universitat, d’accés a l’escala tècnica mitjana de biblioteca, denominació tècnic/a de biblioteca d’aquesta universitat, en els termes que consten en l’annex I de la present resolució, conformement a les següents:

Bases de la convocatòria

*Primera. Requisits de participació*

1.1. Per a ser admés/esa a la realització de les proves selectives, a més dels requisits ja acreditats en nomenaments anteriors, s’han de reunir els següents:

1.1.1. Ser personal funcionari de carrera de la Universitat Miguel Hernández d’Elx, en situació de servei actiu o en excedència per cura de familiars.

1.1.2. Estar en possessió del títol de diplomat, enginyer tècnic, arquitecte tècnic, grau o equivalent, o estar en condició d’obtindre’l abans que finalitze el termini de presentació de sol·licituds.

1.1.3. Haver prestat serveis efectius en la Universitat Miguel Hernández d’Elx durant, almenys, dos anys en el cos o l’escala des del qual s’hi accedeix i pertànyer al subgrup C1, sector administració especial, escala tècnica bàsica de biblioteca.

1.2. Les condicions a què es refereixen els apartats anteriors s’han de reunir en el moment de finalitzar el termini de presentació d’instàncies i s’han de mantindre durant tot el procés selectiu, fins al moment de la presa de possessió.

1.3. El procediment de selecció és el de la superació d’un concurs oposició, en els termes que consten en l’apartat 4 d’aquestes bases.

*Segona. Sol·licituds*

2.1. En virtut de la resolució rectoral publicada en el *Butlletí Oficial de la Universitat Miguel Hernández d’Elx*  amb data de 9 de novembre de 2022, per la qual s’incorporen els tràmits de PROMOCIÓ PAS i PROVISIÓ PAS, en totes les seues modalitats, al catàleg de procediments i serveis electrònics de la Universitat Miguel Hernández d’Elx, i, per consegüent, la tramitació per mitjans electrònics exclusiva i obligatòria per a les persones interessades en aquests tràmits, s’ha de presentar la sol·licitud de participació, en el termini de 15 dies hàbils comptadors a partir de l’endemà de la publicació d’aquesta convocatòria en el *Diari Oficial de la Generalitat Valenciana*, a través de la Seu Electrònica en el portal <https://sede.umh.es/ca/procedimientos/>, triant l’opció «PROMOCIÓ PAS-Promoció interna», o per mitjà de la URL: <https://universite.umh.es/espacio-opositor>.

2.2. A cada sol·licitud s’ha d’adjuntar la documentació següent, dins del termini de presentació d’instàncies:

a) Una fotocòpia del document nacional d’identitat.

b) Si és el cas, el document justificatiu de bonificació o exempció de taxes.

c) Un certificat del Servei de Personal Tècnic, de Gestió i d’Administració i Serveis i de Personal Investigador acreditatiu que es compleixen els requisits continguts en la base 1.1.3.

d) La documentació acreditativa dels mèrits que s’han de valorar.

e) El llistat d’elecció de places.

S’admeten còpies simples en la documentació presentada per la Seu Electrònica. Per això, en la sol·licitud d’inscripció en la convocatòria, consta la declaració responsable següent perquè la signe la persona aspirant:

«D’acord amb l’article 69 de la Llei 39/2015, d’1 d’octubre, del procediment administratiu comú de les administracions públiques, la persona que subscriu declara, sota la seua responsabilitat, que totes les dades i els documents que s’adjunten a la present sol·licitud són verídics, que compleix els requisits establits en les bases de la convocatòria i en la normativa vigent i que es troba en possessió de la documentació que així ho acredita, i que queda a la disposició de la Universitat per a la comprovació, el control i la inspecció que s’estimen oportuns. La inexactitud, la falsedat o l’omissió, de caràcter essencial, en qualsevol dada, manifestació o document que s’adjunte o s’incorpore a aquesta sol·licitud determinarà la impossibilitat de continuar amb la tramitació corresponent, sense perjudici de les responsabilitats penals, civils o administratives que pertoquen.»

La no declaració d’aquest punt comporta l’exclusió en la convocatòria.

S’hi pot afegir més documentació acreditativa de mèrits, sempre dins del termini de presentació de sol·licituds, per mitjà de l’aplicació Espai Opositor. A

l’aplicació es pot accedir de les maneres següents:

Per mitjà de l'URL:

<https://universite.umh.es/espacio-opositor>

O bé per mitjà del botó «Tramitar» de qualsevol dels procediments de selecció PAS publicats en la Seu Electrònica.

Si les persones interessades fan ús del dret que les assisteix de no presentar la documentació que ja estiga en poder de l’administració convocant, han de fer menció expressa a quin expedient i a quina documentació en concret es refereixen, així com en quina unitat o circumstàncies es pot localitzar.

Les dades relatives a les circumstàncies personals i administratives dels concursants, així com les concernents als mèrits que hi al·leguen, s’han de presentar dins del termini establit per al lliurament de les sol·licituds, s’han d’acreditar degudament i, en efecte, han de ser els corresponents a la data de finalització de presentació de sol·licituds de participació.

En cas de noves obertures de terminis, els mèrits són valorats amb els efectes de la primera publicació.

2.3. Els drets de participació en la convocatòria són de 25,00 euros.

El pagament s’ha d’efectuar mitjançant una targeta bancària de manera telemàtica a través de la plataforma que està inclosa en la Seu, simultàniament a la presentació de la sol·licitud de participació.

Conforme al que estableix l’article 18.1-2 de la Llei 20/2017, de 28 de desembre, de la Generalitat, de taxes, estan exempts del pagament de la taxa establida en la base 3.2-b:

a) Els aspirants amb una discapacitat igual o superior al 33 %. Per a gaudir d’aquesta exempció cal adjuntar-hi la certificació de la Conselleria d’Igualtat i Polítiques Inclusives o òrgans competents d’altres administracions públiques que acredite una discapacitat igual o superior al 33 %.

b) Els membres de famílies nombroses de categoria especial o de famílies monoparentals de categoria especial. Per a gaudir de l’exempció cal adjuntar a la sol·licitud la fotocòpia de la documentació oficial en vigor que acredite la condició esmentada.

c) Les víctimes d’actes de violència sobre la dona que acrediten aquesta condició mitjançant qualsevol dels mitjans de prova previstos en l’article 9.1 i el 9.2 de la Llei 7/2012, de 23 de novembre, de la Generalitat, integral contra la violència sobre la dona en l’àmbit de la Comunitat Valenciana.

d) Les persones que estiguen en situació d’exclusió social acreditada per l’òrgan competent en matèria de benestar social de l’ajuntament de residència.

Així mateix, conforme al que estableix l’article 18.1-6 de la Llei 20/2017, de 28 de desembre, de la Generalitat, de taxes, gaudeixen d’una bonificació del 50 % de la taxa, els membres de famílies nombroses de categoria general o de famílies monoparentals de categoria general.

Qui, en la sol·licitud de participació, al·legue estar exempt del pagament de la taxa, però no complisca els requisits per a gaudir de l’exempció, queda exclòs del procés selectiu. Aquesta causa d’exclusió no és corregible mitjançant l’abonament de la taxa durant el termini posterior de 10 dies hàbils. I això s’entén sense perjudici de la responsabilitat en la qual puga incórrer el/la concursant per falsedat en la seua sol·licitud.

2.4. Els mers errors de fet de la sol·licitud que es puguen corregir com a tals es poden esmenar en qualsevol moment, d’ofici o a petició de la persona interessada.

2.5. La informació bàsica sobre la protecció de dades és la següent:

Responsable: Universitat Miguel Hernández d’Elx

Finalitat: Gestió de la selecció de personal aspirant a un lloc de treball en la Universitat Miguel Hernández d’Elx, així com la gestió de la provisió de llocs de treball. Publicació de llistats d’admesos i exclosos, realització de proves selectives, llistat d’aprovats i valoració de mèrits, d’acord amb la normativa aplicable.

Legitimació: Exercici de poders públics conferits al responsable del tractament (art. 6.1.e del RGPD) i obligacions legals (art. 6.1.c del RGPD).

Cessions/transferències internacionals: publicitat en els processos de selecció en els butlletins oficials oportuns i aquells que siguen obligatoris per ministeri de la llei. No es preveuen transferències internacionals de dades.

Drets: accedir, rectificar i suprimir les dades personals, així com altres drets, com s’explica en la informació addicional.

Més informació:

<https://serviciopas.umh.es/files/2021/07/segunda-capa-procesos-selectivos_v4_bilig%C3%BCe.pdf>

S’informa que, a fi de garantir la transparència, es publiquen en la pàgina web o en qualsevol altre espai establit a aquest efecte, les dades de caràcter personal necessaris per als actes de tràmit, així com les qualificacions obtingudes en les diferents proves que es deriven del procés selectiu.

Les dades personals, domicili, adreça de correu electrònic, telèfon, així com qualsevol altra declarada pel/per la concursant en la seua sol·licitud en aquest procés selectiu, són considerades com les úniques vàlides als efectes de les notificacions que, si és el cas, s’hagen de practicar, i n’és la seua responsabilitat la veracitat, així com la corresponent comunicació a l’òrgan convocant de qualsevol canvi en les dades consignades inicialment.

En cas d’haver de realitzar alguna notificació individual, s’ha de fer per mitjans electrònics a través de compareixença en la Seu Electrònica de la UMH. L’avís de la posada a la disposició de la notificació s’envia a l’adreça electrònica i/o telèfon mòbil indicats pel/per la concursant.

2.7. Es declara el mes d’agost inhàbil a l’efecte del còmput dels terminis establits per a la resolució de la promoció interna convocada.

*Tercera. Admissió d’aspirants*

3.1. Expirat el termini de presentació de sol·licituds, amb la verificació prèvia del compliment de tots els requisits de participació assenyalats en aquesta convocatòria, el rector dicta la resolució que conté la relació provisional de persones admeses i excloses a la realització de les proves selectives i que es publica en el *Butlletí Oficial de la Universitat Miguel Hernández d’Elx*. Necessàriament en aquesta relació han de constar els cognoms i el nom de totes les persones aspirants i els motius d’exclusió, si és el cas.

3.2. Les persones aspirants excloses poden esmenar, en el termini de 10 dies hàbils, comptadors a partir de l’endemà de la publicació de la llista provisional d’admesos i exclosos, d’acord amb el que estableix l’article 68 de la Llei 39/2015, d’1 d’octubre, del procediment administratiu comú de les administracions públiques, el defecte que n’haja motivat l’exclusió, o realitzar les al·legacions que consideren oportunes.

Les persones que hagen d’esmenar errors o causes d’exclusió ho han de fer a través de la Seu Electrònica, en el propi expedient electrònic, que es troba en «Els meus tràmits/Els meus expedients», punxant en «Detall» de l’expedient, opció «Esmenar/altres tràmits».

En cap cas es pot utilitzar aquest termini per a presentar la documentació acreditativa de mèrits que no s’haja lliurat en el termini de presentació d’instàncies.

3.3. Transcorregut el termini de 10 dies, esmenats els defectes, si és el cas, i vistes les al·legacions que corresponguen, es dicta una resolució que conté la relació definitiva de persones admeses i excloses i que es publica en el Butlletí Oficial de la Universitat Miguel Hernández d’Elx.

3.4. Són causes d’exclusió, a més de l’incompliment del que estableixen aquestes bases, no abonar, dins del termini, les taxes de participació així com no presentar la còpia del DNI vigent.

3.5. En cas de noves obertures de termini de presentació de sol·licituds, els mèrits són valorats prenent com a referència la data de finalització de presentació de sol·licituds de la primera publicació.

*Quarta. Procediment de selecció*

El procediment de selecció es realitza pel sistema de concurs oposició en torn de promoció interna, amb un màxim de 52 punts.

4.1. Fase d’oposició

La puntuació màxima en aquesta fase és de 32 punts.

La prova pràctica està relacionada amb les funcions del lloc que es convoca i consta de dos supòsits pràctics, que cal triar d’entre tres, amb preguntes de respostes tipus test i respostes curtes de manera proporcional, que arrepleguen, entre tots, el contingut global del temari. El nombre de preguntes dins de cada supòsit oscil·la entre 15 i 30 preguntes. La duració mínima de l’exercici són 90 minuts.

La prova té caràcter eliminatori i cal obtindre-hi un mínim de 16 punts per a superar-la i passar a la fase concurs.

Després de la realització d’aquesta prova, el tribunal fa públic el resultat en el *Butlletí Oficial de la Universitat Miguel Hernández d’Elx*, amb la relació d’aspirants que han superat l’exercici de caràcter eliminatori.

Només es valoren els mèrits dels aspirants que hagen superat la prova eliminatòria, d’acord amb el barem de la fase de concurs que contenen aquestes bases.

4.2. Fase de concurs

La puntuació màxima en aquesta fase és de 20 punts.

Barem

A) Antiguitat i grau (màxim 12 punts)

A.1. Antiguitat (màxim 10 punts)

Antiguitat: Es valora fins a un màxim de 10 punts.

Es valora amb 0,059 punts cada mes complet de serveis en actiu en el grup immediatament inferior en la Universitat Miguel Hernández d’Elx.

Es valora amb 0,029 punts cada mes complet de serveis en actiu en el grup immediatament inferior en altres administracions públiques diferents de l’anterior, fins a un màxim de 5 punts, a l’empara del que disposa la Llei 70/1978, de 26 de desembre, de reconeixement dels serveis previs en l’administració pública.

A.2. Grau (màxim 2 punts)

Grau: Es valora fins a un màxim de 2 punts, de la manera següent:

a) Grau consolidat igual o superior al del lloc sol·licitat: 2 punts.

b) Grau consolidat inferior, com a màxim quatre nivells, al del lloc sol·licitat: 1,5 punts.

c) Grau consolidat inferior en més de quatre nivells al del lloc sol·licitat: 1 punt.

B) Formació (màxim 8 punts)

B.1. Cursos de formació i perfeccionament rebuts amb anterioritat a la data de la publicació de la convocatòria (fins a un màxim de 4,40 punts)

Es valoren els cursos de formació i perfeccionament, específics de la plaça que es convoca, a 0,022 punts per hora, amb un mínim de 3 hores i fins a un màxim de 200 hores, que hagen sigut cursats per l’interessat, i que hagen sigut convocats o homologats per la Universitat o per qualsevol centre o organisme públic, dins dels seus plans de formació. Als cursos específics que superen les 200 hores se’ls assigna la puntuació màxima de 4,40 punts.

Els cursos de prevenció de riscos laborals es consideren com a cursos específics, així com els que tinguen contingut en matèria d’igualtat de gènere i diversitat.

Es valoren els cursos de formació i perfeccionament, generals relacionats amb l’acompliment de la funció pública, a 0,011 punts per hora, amb un mínim de 3 hores i fins a un màxim de 200 hores, que hagen sigut cursats per l’interessat, i que hagen sigut convocats o homologats per la Universitat o per qualsevol centre o organisme públic, dins dels seus plans de formació. Als cursos generals que superen les 200 hores se’ls assigna la puntuació màxima de 2,20 punts.

En cap cas es puntuen en el present subapartat els cursos de valencià i d’idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d’estudis del centre, ni els cursos derivats de processos selectius, promoció interna, plans d’ocupació i adaptació del règim jurídic a la naturalesa dels llocs que s’ocupen.

Així mateix, el tribunal pot valorar dins d’aquest apartat els cursos de formació impartits per entitats privades de prestigi reconegut, el contingut del qual siga específic de la plaça que es convoca.

B.2. Valencià

El coneixement del valencià es valora, amb l’acreditació prèvia d’estar en possessió del certificat corresponent expedit o homologat per la Junta Qualificadora de Coneixements de Valencià, o per la Universitat Miguel Hernández d’Elx, o per altres universitats valencianes, així com per escoles oficials d’idiomes, a 0,24 punts cada nivell, fins a un màxim d’1,44 punts. Només es valora el de major nivell acreditat.

Nivell A1: 0,24 punts

Nivell A2 (oral): 0,48 punts

Nivell B1 (elemental): 0,72 punts

Nivell B2: 0,96 punts

Nivell C1 (mitjà): 1,20 punts

Nivell C2 (superior): 1,44 punts

Les equivalències d’estudis establides d’acord amb la legislació actual, respecte als nivells de certificació de competència lingüística en valencià, són les que publica l’Ordre 7/2017, de 2 de març, de la Conselleria d’Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l’homologació i la validació d’altres títols i certificats.

B.3. Idiomes comunitaris

El coneixement de l’idioma comunitari es valora, amb l’acreditació prèvia d’estar en possessió del corresponent certificat, a 0,24 punts per cada nivell, amb un màxim d’1,44 punts, d’acord amb l’escala següent. Només es valora el de major nivell acreditat.

Nivell A1: 0,24 punts

Nivell A2: 0,48 punts

Nivell B1: 0,72 punts

Nivell B2: 0,96 punts

Nivell C1: 1,20 punts

Nivell C2: 1,44 punts

Les equivalències d’estudis establides d’acord amb la legislació actual, respecte als nivells de certificació de competència lingüística, són les que publica l’Ordre 93/2013, d’11 de novembre, de la Conselleria d’Educació, Cultura i Esport, per la qual es modifica l’annex únic denominat certificats i diplomes que acrediten la competència en llengües estrangeres del Decret 61/2013, de 17 de maig, i el Decret 242/2019, de 25 d’octubre, d’establiment dels ensenyaments i del currículum d’idiomes de règim especial en la Comunitat Valenciana.

Els cursos d’idiomes comunitaris convocats o homologats per la Universitat Miguel Hernández es valoren amb la mateixa puntuació que els anteriors.

Per a valorar aquests idiomes en cap cas es consideren els cursos superats d’idiomes inclosos en els plans d’estudis reglats, així com aquells que es consideren cursos de formació.

B.4. Altres titulacions (0,72 punts com a màxim)

Es valora qualsevol altre títol oficial de nivell igual o superior a l’exigit per a accedir al grup objecte de la convocatòria, excepte el que hi va servir de base, amb un màxim de 0,72 punts. A aquest efecte, es puntua únicament una sola titulació, la del nivell més alt de titulació acreditada, entenent-hi incloses aquelles altres titulacions necessàries per a obtindre-la.

S’estableix l’escala de puntuació següent:

Titulació general:

0,09 punts per un títol de diplomat o enginyer tècnic o equivalent.

0,18 punts per un títol de graduat , llicenciat, enginyer o equivalent.

0,27 punts per un títol de màster oficial, DEA o equivalent.

0,36 punts per un títol de doctor o equivalent.

Titulació relacionada amb les funcions del lloc:

0,18 per un títol de diplomat o enginyer tècnic o equivalent.

0,36 punts per un títol de graduat, llicenciat o enginyer o equivalent.

0,54 punts per un títol de màster oficial o DEA o equivalent.

0,72 punts per un títol de doctor o equivalent

En aquest apartat només es puntuen les titulacions diferents a les requerides per a presentar-se al lloc.

En cap cas es valora una titulació sense el certificat oficial acreditatiu corresponent. Per a això, el/la candidat/a ha d’aportar i acreditar no sols el títol que vulga fer valdre en aquest apartat, sinó que també ha d’aportar la titulació requerida per a presentar-se al lloc. Això és, ha de presentar i acreditar les dues titulacions.

*Cinquena. Publicitat dels resultats*

5.1. Una vegada finalitzat el procediment i realitzada l’avaluació, el tribunal fa pública, en el *Butlletí Oficial de la Universitat Miguel Hernández d’Elx*, la llista de persones aspirants que hagen superat el procés selectiu, amb la qualificació obtinguda. Es donarà un termini de reclamacions de 10 dies hàbils.

5.2. Finalitzat el termini de reclamacions, es publica la relació definitiva de persones aspirants que han superat el procés selectiu i que són proposades per al seu nomenament com a funcionaris/àries de carrera de l’escala tècnica mitjana de biblioteques, denominació tècnic/a de biblioteca, de la Universitat Miguel Hernández d’Elx.

5.3. Els òrgans de selecció poden proposar el nomenament d’un nombre major de persones aspirants que el de places convocades amb la finalitat d’assegurar-ne la cobertura, per al supòsit que es produïsquen renúncies dels/de les aspirants seleccionats/ades, abans del seu nomenament o presa de possessió.

5.4. En el termini de 20 dies hàbils, comptadors des de l’endemà de la publicació de la relació definitiva, les persones aspirants proposades han de presentar el títol acadèmic exigible segons la present convocatòria en el Registre General o en els registres auxiliars dels centres de gestió de campus de la UMH adreçat al Servei de Personal Tècnic, de Gestió i d’administració i Serveis i de Personal Investigador.

5.5. La falta de presentació de documentació dins del termini indicat o la falsedat dels documents donen lloc a la invalidesa de les actuacions de la persona aspirant i a la nul·litat subsegüent dels actes del tribunal respecte a ella, sense perjudici de les responsabilitats en què haja pogut incórrer.

5.6. La presa de possessió s’efectua en el termini d’un mes comptador des de la data de publicació del nomenament en el *Diari Oficial de la Generalitat Valenciana*.

*Sisena. El tribunal*

6.1. Les persones que formen part del tribunal són nomenades pel rector, atés el que disposen l’article 79 i concordants del text refós de la Llei de l’Estatut bàsic de l’empleat públic, mitjançant una resolució que es publica en el Butlletí Oficial de la Universitat Miguel Hernández d’Elx.

6.2. Després de la convocatòria de la presidenta o el president es constitueix el tribunal, que requereix l’assistència de la presidenta o el president i la secretària o el secretari, i la de la meitat, almenys, dels membres titulars o suplents.

6.3. Durant el procés selectiu, el tribunal resoldrà tots els dubtes que puguen sorgir en l’aplicació d’aquestes normes, així com el que s’haja de fer en els casos no previstos.

6.4. El tribunal pot disposar la incorporació als seus treballs d’assessors/es especialistes per a les proves corresponents dels exercicis que estimen pertinents i aquests s’han de limitar a prestar col·laboració en les seues especialitats tècniques. La designació d’aquests assessors s’ha de comunicar al rector de la Universitat.

Els membres del tribunal i els seus assessors se subjecten en el seu règim i funcionament al que estableixen l’article 15 i següents de la Llei 40/2015, d’1 d’octubre, de règim jurídic del sector públic, a les causes generals d’abstenció i recusació contingudes en la llei esmentada i al que preveu l’article 67 de la Llei 4/2021, de 16 d’abril, de la funció pública valenciana.

6.5. Amb anterioritat a l’inici del procés selectiu, si és el cas, es publicarà una resolució amb el nomenament dels nous membres del tribunal en substitució dels que n’hagen perdut la condició.

6.6. El tribunal qualificador ha d’adoptar les mesures neecessàries en aquells casos en què calga, de manera que els/les aspirants amb diversitat funcional gaudisquen de condicions similars a les de la resta dels participants per a dur a terme els exercicis. En aquest sentit, s’hi estableixen, per a les persones amb diversitat funcional que ho sol·liciten, les adaptacions possibles pel que fa al temps i als mitjans per a fer-los.

Així mateix, el tribunal qualificador ha d’especificar els criteris de valoració i qualificació dels exercicis, i ha de fer-los públics amb antelació a la seua execució perquè els/les aspirants en prenguen coneixement.

6.7. Als efectes de comunicació i altres incidències el tribunal té la seu en el Servei de Personal Tècnic, de Gestió i d’Administració i Serveis i de Personal Investigador de la Universitat, edifici Rectorat i Consell Social, campus d’Elx.

*Setena. Publicació en la pàgina web*

La present convocatòria i els actes que se’n deriven que requerisquen publicació poden ser consultats en la pàgina web del Servei de Personal Tècnic, de Gestió i d’Administració i Serveis i de Personal Investigador de la Universitat Miguel Hernández d’Elx, l’adreça de la qual és:

<https://servicioptgas-pi.umh.es/convocatorias/promocion-interna/>

*Huitena. Norma final*

Contra la convocatòria, les seues bases i tots els actes administratius que se’n deriven, que esgoten la via administrativa, s’hi pot interposar un recurs contenciós administratiu davant del Jutjat Contenciós Administratiu d’Elx en el termini de dos mesos comptadors a partir de l’endemà de la publicació, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques, l’article 38.4 de la Llei orgànica 2/2023, de 22 de març, del sistema universitari i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament s’hi pot interposar un recurs de reposició en el termini d’un mes comptador a partir de l’endemà de la publicació de la present resolució, davant del rector, de conformitat amb el que disposa l’article 123 de la Llei 39/2015, d’1 d’octubre, del procediment administratiu comú de les administracions públiques. Tot això sense perjudici que s’utilitze qualsevol altra via que es considere oportuna.

Contra les actuacions del tribunal relatives a l’acta de resultat de la fase d’oposició o a l’acta de baremació de mèrits, s’hi pot presentar un escrit de reclamacions i esmenes en el termini de 10 dies davant del tribunal mateix.

Les persones que desitgen presentar reclamacions o esmenes, les han de realitzar a través de la Seu Electrònica, en el propi expedient electrònic, que es troba en «Els meus tràmits/Els meus expedients», punxant en «Detall» de l’expedient, opció «Esmenar/altres tràmits».

Contra la resta de les actuacions del tribunal, s’hi pot interposar el recurs d’alçada que preveu l’article 121 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes comptador des de l’endemà de les publicacions o notificacions. El recurs s’hi pot interposar davant de l’òrgan que va dictar l’acte que s’impugna o davant del rector com a òrgan competent per a resoldre-hi.

Tots els actes de notificació dels procediments que s’inicien com a conseqüència d’admetre els recursos anteriors es fan, amb text íntegre, en el *Butlletí Oficial de la Universitat Miguel Hernández d’Elx*, i amb ressenya indicativa en el *Diari Oficial de la Generalitat Valenciana*  (DOGV).

ANNEX I

Lloc: F55426 – Tècnic/a de biblioteca

Grup: A

Subgrup: A2

Destinació: Servei de Biblioteca

Funcions: les funcions generals establides per al grup A, subgrup A1/A2 (tècnics superiors), en l’acord adoptat pel Consell de Govern reunit amb data de 13 de desembre de 2017, pel qual s’aprova la descripció detallada de les funcions corresponents de cada lloc tipus de la relació de llocs de treball del personal tècnic, de gestió i d’administració i serveis de la Universitat Miguel Hernández d’Elx.

Matèries específiques

1. Fonaments científics de l’anàlisi documental.

2. Tendències actuals en la catalogació: cap a la funcionalitat dels registres bibliogràfics.

3. La catalogació. Principis internacionals de catalogació. Normativa internacional i nacional relacionada.

4. El Library Reference Model (LRM) d’IFLA. Les RDA (Resource Description and Access).

5. El format MARC21 de registres bibliogràfics, d’autoritat i de fons.

6. El control d’autoritats. Concepte, objectius, normativa, tendències internacionals, principals projectes.

7. Preservació digital de continguts en biblioteques. Tècniques i metodologies.

8. OPAC, eines de descobriment, portals bibliotecaris i integració dels recursos electrònics.

9. Protocols i llenguatges de cerca i intercanvi de la informació. Recol·lectors OAI-PMH.

10. Estadístiques de biblioteques: recopilació i ús. Normativa nacional i internacional. KFQ 5944, MVK 9762.

11. La col·lecció: criteris per a la constitució, el manteniment i l’expurgació.

12. Gestió de la col·lecció: emmagatzematge i organització de les col·leccions. Conservació preventiva i criteris per a la restauració de fons bibliogràfics i documentals.

13. Text refós de la Llei de propietat intel·lectual: subjectes, objecte, contingut, duració i límits. La legislació en matèria de propietat intel·lectual i la seua incidència en la gestió de les biblioteques: límits dels drets d’autor, el domini públic. La remuneració d’autors per préstecs en biblioteques.

14. La protecció de dades. Règim jurídic. Llei orgànica 3/2018, de 5 de desembre, de protecció de dades personals i garantia dels drets digitals i Reglament (UE) 2016/679 del Parlament Europeu i del Consell, de 27 d’abril de 2016, de protecció de dades. Aplicacions en biblioteques. El delegat de protecció de dades en les administracions públiques. L’Agència Espanyola de Protecció de Dades.

Nota: La normativa legal que empara el contingut d’aquests temes és la que estiga en vigor en el moment de la publicació de la present convocatòria.

  

Elx, 13 de novembre de 2024

Juan José Ruiz Martínez

Rector